
[bookmark: _Hlk93326574]REFERAT DE APROBARE
privind înregistrarea Comunei Târgușor, județul Constanța, în Sistemul 
Național Electronic de Plată online a taxelor și impozitelor utilizând cardul 
bancar și implicit înrolarea în sistemul ”Ghișeul.ro”

	Ținând cont de  prevederile art. 3 și art. 10 din Hotărârea Guvernului nr. 1235/2010 privind aprobarea realizării Sistemului naţional electronic de plată online a taxelor şi impozitelor utilizând cardul bancar, cu modificările și completările ulterioare,  prevederile pct. 2.2.3 lit. ”b” din Ordinul comun nr. 168/14/95/2011 privind aprobarea Normelor Metodologice pentru implementarea Sistemului Naţional Electronic de Plată on-line a taxelor şi impozitelor utilizând cardul bancar, cu modificările şi completările ulterioare, prevederile  art. 1 din Hotărârii Guvernului nr. 949/2017 privind aprobarea Normelor metodologice pentru aplicarea prevederilor OUG nr. 193/2002 privind introducerea sistemelor moderne de plată, prevederile art. 1 alin. (1), alin. (8), art.2 alin. (1)- alin. (6) din Ordonanța de Urgență a Guvernului nr. 193/ 2002 privind introducerea sistemelor moderne de plată, cu modificările și completările ulterioare, prevederile art. XX alin. (1) din Ordonanța de Urgență a Guvernului nr. 7 /2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale și ale art. 139 alin. (1) și alin. (3) lit. a) coroborat cu art. 196 alin. (1)  lit. a), din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, se impune necesitatea adoptării unei hotărâri  privind aprobarea înregistrării Comunei Târgușor, județul Constanța, în Sistemul Național Electronic de Plată online a taxelor și impozitelor utilizând cardul bancar și implicit înrolarea în sistemul ”Ghișeul.ro” .
        Implementarea acestui sistem permite contribuabililor persoane fizice și juridice să efectueze plata online a taxelor și impozitelor locale, utilizând cardul bancar, fără a mai fi necesară deplasarea la sediul instituției.

Beneficiile înrolării în platformă:
· facilitarea accesului cetățenilor la servicii publice digitale;
· reducerea timpului de așteptare la ghișee;
· creșterea gradului de colectare a taxelor și impozitelor locale;
· eficientizarea activității personalului din cadrul compartimentelor de specialitate;
· alinierea instituției la procesul de digitalizare a administrației publice.

Înrolarea instituției presupune parcurgerea procedurii de înscriere în platforma Ghișeul.ro și desemnarea persoanelor responsabile pentru administrarea și operarea sistemului.
       In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

   P R I M A R,


 Mădălina NEGRU

